Pia (drama)

Pia ialah sebuah siri drama televisyen Malaysia 2019 arahan Azman "Jinggo" Yahya, terbitan JS Pictures. Ia dibintangi oleh Zara Zya, Naim Daniel dan Alif Satar. Siri ini bersiaran di Slot Lestary TV3 bermula 3 April 2019 menggantikan Cinta Non Grata.

Sinopsis
Mengisahkan Pia yang tersepit di antara tugasnya sebagai seorang isteri dan tanggungjawabnya terhadap adiknya yang kurang upaya.

Selepas kedua-dua ibu bapanya dibunuh mati, Pia dibela oleh Pak Long Mat. Pia ada seorang adik yang mempunyai masalah 'celebral palsy' bernama Budi. Zafran, rakan mengaji Pia menyukai Pia sejak dari kecil hinggalah dewasa. Zafran tinggal bersama bapa dan ibu saudaranya, Ila yang bisu. Ila selalu memerhatikan gerak geri Zafran dan tahu akan perkembangan cinta Zafran dan Pia dan cuba menghalangnya.

Zafran kemudian menyambung pengajiannya ke luar negara, dan tetap meneruskan hubungannya dengan Pia. Setelah  pulang semula ke tanah air, dia berkahwin dengan Pia walaupun tidak direstui Ila. Nasib tidak menyebelahi Pia apabila Zafran menghantar Budi ke pusat penjagaan kerana mahu Pia memberikan sepenuh perhatian kepadanya. Sikap cemburu buta Zafran bertukar menjadi agresif gara-gara Pia mendapat mesej dari doktor Budi.

Pelakon

Pelakon utama
 Zara Zya sebagai Pia
 Alif Satar sebagai Zafran
 Naim Daniel sebagai Budi
 Azira Shafinaz sebagai Qis

Pelakon pembantu
 Sheila Rusly sebagai Mak Ngah Ila
 Badrul Muhayat sebagai Yusuf
 Idzham Ismail sebagai Jibon
 Izzat Mushtaq sebagai Dr. Karl
 Liza Rafar sebagai Kak Rose
 Annie Mosha sebagai Zetie
 Zalfa Zin sebagai Ninie
 Fathil Dani sebagai Pak Long

Kesinambungan

Ulangan
Pia ulangan di TV9 pada 28 Februari 2023 hingga 18 April 2023 setiap Isnin dan Selasa 7:50 malam dan ulangan Selasa dan Rabu 4:50 pagi

Rujukan

Pautan luar
 

Drama Melayu 2019
Rancangan TV3